
Ministru kabineta sēdes protokollēmums

Rīkojuma projekts "Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem""

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Atbalstīt Iekšlietu ministrijas priekšlikumu par līgumu slēgšanas tiesību piešķiršanu atbilstoši atklāta konkursa “Katastrofu pārvaldības centru jaunbūvju būvniecība Bolderājā, Dzintaros, Kuldīgā” (identifikācijas numurs IeM NVA 2023/75) rezultātam, nodrošinot katastrofu pārvaldības centru būvniecību Rīgā (Bolderājā), Jūrmalā (Dzintaros) un Kuldīgā, un atļaut Iekšlietu ministrijai (Nodrošinājuma valsts aģentūrai) uzņemties ilgtermiņa saistības 2024. – 2026. gadam 15 233 117 euro apmērā.
· 4. Lai nodrošinātu Iekšlietu ministrijai papildu finansējumu katastrofu pārvaldības centru būvniecībai Rīgā (Bolderājā), Jūrmalā (Dzintaros) un Kuldīgā 2025. gadam, atbalstīt Iekšlietu ministrijas priekšlikumu par bāzes izdevumu precizēšanu un:
· 4.1. palielināt finansējumu Iekšlietu ministrijas budžeta apakšprogrammā 40.02.00 "Nekustamais īpašums un centralizētais iepirkums" 2025. gadam par 14 840 421 euro;
· 4.2. samazināt budžeta resora "74. Gadskārtējā valsts budžeta izpildes procesā pārdalāmais finansējums" programmā 18.00.00 "Finansējums valsts drošības stiprināšanas pasākumiem" ar valsts drošību saistītajiem prioritārajiem pasākumiem plānoto finansējumu 2025. gadam par 14 840 421 euro.
· 5. Iekšlietu ministrijai iesniegt Finanšu ministrijā priekšlikumu bāzes izdevumu precizēšanai atbilstoši šā protokollēmuma 4. punktā noteiktajam.
· 6. Pieņemt zināšanai, ka izdevumi, kas saistīti ar katastrofu pārvaldības centru būvniecību, 2024.-2025. gadā ir uzskatāmi par vienreizējo pasākumu likuma "Par valsts budžetu 2024. gadam un budžeta ietvaru 2024., 2025. un 2026. gadam" 5. panta 3. punkta izpratnē.

